سماجی انصاف اور تفویض اختیارات کی وزارت
سماجی انصاف اورتفویض اختیارات کا محکمہ کل تیسری صنف کی کمیونٹی اور بھکاریوں کی بہبود کے لئے ایس ایم آئی ایل ای  کا آغاز کرے گا
تیسری صنف کی کمیوٹی کے افراد کی بہبود کے لئے جامع بازآبادکاری کی مرکزی سیکٹر کی اسکیم
بھکاری کے کام میں مشغول افراد کی جامع باز آبادکاری
سماجی انصاف اور تفویض اختیارات کا محکمہ کل نئی دلی کے 15 جن پتھ روڈ پر ڈاکٹر امبیڈکرانٹرنیشنل سینٹر کے بھیم آڈیٹوریم میں روزی روٹی اور روز گار کے علاوہ صنعت کے لئے محروم افراد کی مدد کے لئے سینٹرل سیکٹر کی اسکیم اسماعیل کا آغاز کررہا ہے۔سماجی انصاف اورتفویض اختیارات کے وزیر کی جانب سے ریاستوں کے وزراء کی موجودگی میں اس اسکیم کا آغاز کیا جائے گا۔
یہ امبریلا اسکیم بھکاری کے کام میں مشغول افراد اور تیسری صنف کی کمیونٹی کی فلاح کے لئے ڈیزائن کیا گیا ہے۔اس کے تحت دو ذیلی اسکیمیں شامل ہیں ، جن میں تیسری صنف کے افراد کی فلاح کے لئے جامع بازآبادکاری کے لئے مرکزی سیکٹر کی اسکیم اور بھیک مانگنے والے افرادکی جامع باز آًباد کاری کے لئے سینٹر ل سیکٹر کی اسکیم شامل ہے۔ یہ اسکیم حقو ق کی رسائی میں توسیع اور استحکام لائے گی ،جس میں ضروری قانونی تحفظ نشانزد گروپ کو فراہم کیا جائے گا اور ایک محفوظ زندگی کا وعدہ کیا جائے گا۔ اس میں سماجی سکیورٹی کو ذہن میں رکھا گیا ہے، جو کہ طبی دیکھ بھال ،تعلیم ، پیشہ ورانہ مواقع اورشناخت کے علاوہ سینٹر کے کثیررخی ڈائمینشن کےلئے ضروری ہے۔ وزارت نے 22-2021 سے 26-2025 تک کے لئے اس اسکیم کے لئے 365 کروڑروپے منظور کئے ہیں۔
ذیلی اسکیم - تیسری صنف کی افراد کی فلاح کے لئے جامع باز آبادکاری کے لئے مرکز کی اسکیم میں حسب ذیل اجزاء شامل ہیں۔
1-تیسری صنف کے طلبا کے لئے اسکالر شپ ۔ نویں اور پوسٹ گریجویٹ تک پڑھنے والے طلبا کے لئے اسکالر شپ جس سے وہ اپنی تعلیم مکمل کرسکیں ۔
2- ہنرمندی کا فروغ اورروزی روٹی : محکمے کی پی ایم - ڈی اے کے ایس ایچ اسکیم کے تحت ہنرمندی کا فروغ اورروزی روٹی۔
3- جامع طبی صحت : منتخب کئے گئے اسپتالوں کے ذریعہ پی ایم جے وائی کے اصولوں پر عمل کرتے ہوئے ایک جامع پیکج ، جو صنفی تصدیق سے متعلق سرجریوں کو تقویت دے گا۔
4- گریما گرہ کی شکل میں مکان : شیلٹر ہومس ، گریما گرہ ، جہاں کھانا ، کپڑے ،ری کریئشنل سہولتیں ، ہنر مندی کے فروغ کے مواقع ، ری کریئشنل سرگرمیاں اور طبی تعاون فراہم کیا جائے گا۔
5- تیسری صنف کے تحفظ کے سیل کی گنجائش : ہرریاست میں تیسری صنف کے تحفظ کا قیام ،تاکہ جرائم کے معاملوں کی نگرانی کی جاسکے اور جرائم کے بروقت رجسٹریشن ، تفتیش اور مقدمے کو یقینی بنایا جاسکے ۔
6- ای –خدمات  اور دیگر فلاحی اقدامات ۔
ذیلی اسکیم کی توجہ ، بھیک مانگنے کے کام میں مصروف افراد کی جامع بازا ٓبادکاری حسب ذیل ہے۔
1-سروے اور شناخت : نافذ کرنے والی ایجنسیوں کی جانب سے مستفیدین کی شناخت اورسروے کا کام انجام دیا جائے گا۔
2- موبیلائزیشن : آؤٹ ریچ ورک بھی کیا جائے گا تاکہ بھیک مانگنے کے کام میں مشغول افراد کو بروئے کار لایا جاسکے ،جس سے کہ وہ شیلٹر ہومس میں دستیاب خدمات کا فائدہ اٹھاسکیں۔
3- بچاؤ /شیلٹر ہومس : شیلٹر ہومس بھیک مانگنے کے کام میں مصروف بچوں کے لئے تعلیم کی سہولت کے لئے راہ ہموار کرے گا اور بھیک مانگنے کے کام میں مصروف افراد کے بچوں کی تعلیم کے کام میں بھی راہ ہموار کرے گا۔
4- جامع باز آبادکاری ۔
اس کے علاوہ ،
- گنجائش ،صلاحیت اور اہلیت کے علاوہ خواہشات پوری کرنے کے لئے ہنر مندی کے فروغ اور پیشہ ورانہ تربیت فراہم کی جائے گی تاکہ وہ خود روزگار میں مشغول رہ کر وقار کی زندگی بسر کرسکیں اور عملی زندگی گزارسکیں ۔
- دلی ، بنگلور ،چنئی ، حیدرآباد ، اندور ، لکھنؤ، ممبئی ، ناگپور، پٹنہ اور احمد آباد جیسے 10 شہروں میں جامع بازآبادکاری سے متعلق پائیلٹ پروجیکٹ شروع کئے گئے ہیں۔
قابل ذکر ہے کہ اس طرح کی اسکیمیں ایک مناسب ٹیم کے ساتھ قومی رابطہ کاروں پر مشتمل ایک فریق کے ذریعہ نافذ کی جائیں گی اور یہ ٹیم وزارت میں تشکیل دی جائے گی۔نیشنل کوآرڈی نیٹر کی اہلیت ، تنخواہیں ، اختیارات اور کام کاج اور لائن آف کمانڈ محکمے کے ذریعہ طے کیا جائے گا اس کے علاوہ ان اجزاء کی سماجی انصاف اورتفویض اختیارا ت کی وزارت کے ذریعہ مقرر کردہ یونٹ ، کسی دوسری ایجنسی یا پروجیکٹ مانیٹرنگ یونٹ سمیت وزارت کے ذریعہ وقفے وقفے سے نگرانی کی جائے گی۔